Bugun APLda “Siti”ni “Arsenal” bilan, “Chelsi”ni “Yunayted” bilan to‘qnashtiradigan tur start oladi

Angliya Premyer-Ligasining 28-turida o‘zbekistonlik futbol muxlislarini-da befarq qoldirmaydigan 2 ta o‘yin bor: “Manchester Yunayted” — “Chelsi” hamda “Arsenal” — “Manchester Siti”. Mazkur tur bugun — 24-fevral kuni start oladi.

Gvardiola boshqaruvidagi “Siti” Londonning “Arsenal” klubini o‘z maydonida 3:1 hisobida taslim qilgandi. 1-mart kuni “to‘pchilar” buning alamini olishga urinib ko‘radi. Mazkur o‘yinning biroz kechroq o‘tishiga sabab Angliya Liga Kubogining final o‘yinidir. Ertaga — 25-fevral kuni aynan “Siti” va “Arsenal” Liga Kubogi bosh sovrini uchun o‘zaro saf tortadi.
“Chelsi”ning “Old Trafford”ga tashrifi esa ertaga — yakshanbaga to‘g‘ri keladi. Tomonlarning Londondagi ilk to‘qnashuvida “Chelsi” minimal hisobda ustun kelgandi. Shunga qaramay, Konte jamoasi Mourinyonikidan 3 ochko ortda qolmoqda.
Angliya Premyer-Ligasi
 28-tur bellashuvlari
 24-fevral, shanba
“Lester” — “Stok Siti” 17:30
“Liverpul” — “Vest Hem” 20:00
“Brayton” — “Suonsi” 20:00
“Vest Bromvich” — “Xaddersfild” 20:00
“Byornli” — “Sautgempton” 20:00
“Bornmut” — “Nyukasl” 20:00
“Uotford” — “Everton” 22:30
25-fevral, yakshanba
“Kristal Pelas” — “Tottenhem” 17:00
“Manchester Yunayted” — “Chelsi” 19:05
1-mart, payshanba
“Arsenal” — “Manchester Siti” 00:45